VAASAN HALLINTO-OIKEUS H00231/16

Korsholmanpuistikko 43

PL 204 1.11.2016

65101 VAASA

p. 029 56 42611

f. 029 56 42760

s-posti vaasa.hao@oikeus.fi

**Ympäristöministeriölle**

**kirjaamo@ym.fi**

**Vaasan hallinto-oikeuden kommentit koskien uutta YVA-lakia**

Vaasan hallinto-oikeus pitää sekä haitankärsijöiden että luvan hakijoiden edun kannalta tarpeellisena ja lupamenettelyä kokonaisuudessaan sujuvoittavana, että lupa-asian yhteydessä esitettyyn vaatimukseen YVA-menettelyn soveltamisesta olisi annettava perusteltu kannanotto lupapäätöksen yhteydessä. Muutoin vaatimukset YVA-menettelyn soveltamisesta tulevat ensimmäistä kertaa arvioitavaksi hallinto-oikeudessa lupa-asiasta tehtyjä valituksia käsiteltäessä. Sekä haitankärsijöiden että luvan hakijoiden etu olisi myös, jos YVA-menettelyä koskevasta päätöksestä, jonka mukaan YVA-menettelyyn ei tarvitse ryhtyä, voisi hakea muutosta heti päätöksen tekemisen jälkeen eikä vasta hanketta koskevan lupa-asian yhteydessä.

Liitteen 1 jätehuoltohankkeita koskevassa kohdassa 11 mainitaan fysikaalis-kemialliset toiminnot. Asiassa olisi tarpeen täsmentää, tarkoitetaanko tällä vain sellaisia hankkeita, joissa on sekä kemiallista että fysikaalista käsittelyä.

Asian on valmistellut luonnontieteen alan hallinto-oikeustuomari Sauli Viitasaari.

Ylituomari Jaakko Kellosalo